**Zápisnica zo schôdze výboru ZVZ Studený dolec.**

Dátum: 14.6.2023

Miesto: Bratislava, hospodárska budova v záhradkárskej osade Veľká osada

Zúčastnení:

Ing. Mário Matušinec

Mgr. Katarína Seresová

Ing. Jana Molnárová

Mgr. Daniela Potúčková

Ing. Beáta Procházková

Ing. Vladimir Kutka

Bc. Vladimír Filípek ml.

Zvolení účastníci výboru akceptujú uvedenú zápisnicu a súhlasia s jednotlivými bodmi, ktoré boli riadne prerokované na schôdzi výboru ZVZ Studený dolec (ďalej len „výbor“), tento dokument je verejne dostupný členom združenia na web stránke www.studenydolec.sk. Súčasťou zápisnice je aj prezenčná listina.

Dňa 14.6.2023 sa uskutočnila riadna schôdza výboru ZVZ Studený dolec, na predmetnej schôdzi výboru boli prerokované nasledovné body:

1. **Kontrola plnenia úloh z minulej schôdze**

Plná moc pre úkony v mene ZVZ Studený dolec - nevybavené, vybaviť Seresová

Záhrady 700 zistiť prístup k záhradnej vode – Borovanská, Školník – Filípek ml.

Poistka – uzatvorenie poistnej zmluvy, oslovené viaceré poisťovne, v procese riešenia – Matušinec

Dopravná situácia v rámci areálu, zadanie projektu dopravnému inžinierovi – zatiaľ neriešené, úloha sa odkladá

1. **Informácie**

Bola zakúpená nová kosačka na kosenie spoločných priestorov z dôvodu nefunkčnosti starej kosačky. Potreba zakúpenia krovinorezu – otestovanie baterkového od p. Kutku - za účelom zabezpečenia prejazdnosti ciest, motorová píla bola opravená.

Nahlásenie opravy brány, riešenie časového spínača pre zníženie počtu otváraní. Brána je veľmi vyťažená a to znižuje jej životnosť, časté opravy. Ako riešenie navrhujeme ponechanie otvorenej brány v exponovaných časoch 7:00 – 9:00 a 15:00 – 18:00, riešené časovým spínačom.

Odovzdaný ovládač p. Mičianovi z č. 422 o.č. 693 a pani Seresovej č. 695

Telefónne číslo pre komunikáciu zverejnené na nástenke – je funkčné.

Na základe podnetov od majiteľovo záhrad ohľadom zakúpenia nového náradia, nástrojov, zariadení (požiadavka zakúpenia vodného čerpadla od p. Maršovského) za účelom zapožičiavanie výbor prijal stanovisko, že zariadenia za účelom zapožičiavania sa nebudú kupovať, pre daný účel sú zriadené požičovne, ktoré sa nachádzajú v blízkom okolí. V súvislosti so zakúpením by vznikali náklady na údržbu, opravy ako aj personálne zabezpečenie požičiavania, čo je v súčasných podmienkach neefektívne a nerentabilné.

Fotovoltika – boli oslovení viacerí dodávatelia, realizuje sa prieskum trhu

P. Matušinec bol na stretnutí s p. starostom MČ Ružinov, územný plán v riešení, odhad na schválenie 2-3 r, záhradkárka osada vízia maximálnej zastavanosti 20 % pozemku, stavba so sedlovou strechou.

Príjazdová cesta od ulice Mokráň záhon – požiadavka na riešenie, cesta patrí mestu lebo nebola delimitovaná, ale vzhľadom na skutočnosť, že ide o cestu 3. triedy, by ju mala spravovať MČ Ružinov. Starostovi bolo zaslané video s výtlkmi na ceste.

1. **Úlohy**

Preveriť či bola doručená a uhradená faktúra za posudok firmy Sevotech – Potúčková

Záhradkárska voda – spustenie v čase od 6:00 do 21:00. Požiadavka záhradkárov na spustenie vody do 22:00

Potreba osloviť spoločnosť Sevotech za účelom vyregulovania frekvenčného meniča s cieľom zníženia nákladov na el. energiu čerpacích staníc na vodu, a aj opakovaná kontrola nastavení min 2x do roka -Matušinec.

Zatiaľ nevyriešené úloha rekonštrukcie brány od ulice Bočná, ulička 600“ záhrady . Priebežne sa pracuje na získaní ponúk. Posúva sa na ďalší výbor.

P. Potúčková končí v pozícii účtovníčky ako aj členky výboru združenia k 30.6.2023. Jej pozíciu účtovníčky od 1.7.2023 preberá p Procházková, ktorá je v súčasnosti predsedkyňa revíznej a kontrolnej skupiny. Predsedom revíznej a kontrolnej komisie sa od 1.7.2023 stáva jej člen p. Kutka, zároveň bude aj novým členom výboru. Nasledovné bude dodatočne doriešené na výročnej členskej schôdzi.

Potrebné zabezpečiť ukončenie dohody o pracovnej činnosti a vystavenie novej dohody o pracovnej činnosti a s tým súvisiace – Molnárová.

Prevod oprávnení na p. Procházkovú - prístup k bankovému účtu T ihneď po návrate z dovolenky p. Procházkovej prvý júlový týždeň - Matušinec, Potúčková, Procházková – spoločne v dohodnutom termíne.

Vstupné brány sú príliš namáhané, čo spôsobuje vysokú mieru opotrebenia mechanizmu otvárania. Žiadny bránový mechanizmus nie je stavaný na takúto záťaž, tento účel spĺňajú jedine rampy. Navrhnuté riešenie, aby areál ostal uzatvorený, doplniť mechanizmus otvárania o časový spínač a ponechať brány otvorené v čase kedy je najvyššia frekvencia otvárania a zatvárania brán. Týmto žiadame i peších majiteľov, aby prechádzali malými bráničkami, ktoré sa otvárajú kľúčom. Zistiť možnosti napojenia na bránový mechanizmus – Matušinec. Získanie cenovej ponuky na rampu a inštaláciu.

Riešenie podnetov, z tel. čísla, Webu, a mailovej schránky prevádzkového charakteru preposiela p. Seresová na zabezpečenie p. Filípkovi ml., otázky spojené s Paysy rieši p. Molnárová, platby, úhrady bude riešiť p. Procházková, ostatné dotazy a prevádzkové otázky rieši Seresová, Matušinec.

Vzhľadom na absenciu funkcie hospodára, správu tel. čísiel na otváranie brán preberá Filípek ml. a Matušinec.

Zavesiť oznam na brány - ohľadom úlohy z výročnej schôdze, na ktorej bol STANOVENÝ TERMÍN, DO KTORÉHO VŠETCI MAJITELIA NAHLÁSIA POUŽÍVANÉ TELEFÓNNE ČÍSLA pre GSM otváranie brán do 30.6.2023.

TERMÍN VYRADENIA telefónnych čísel z evidencie, ktoré sa nenahlásili, a tel. čísla, ktorých majitelia nemajú uhradené prevádzkové príspevky - Termín vypnutia nespárovaných čísiel a neplatičov bol stanovený na 31.10.2023. – Seresová, Matušinec

Zverejniť oznam, aby si majitelia orezali živé ploty a zeleň, ktorá zasahuje do spoločných priestorov – uličiek. Po stanovenom termíne budú živé ploty orezané údržbárom.

Nádoby pri čerpacích staniciach – na základe získaných odborných posudkov od dvoch nezávislých spoločností sme dospeli k záveru, že je potrebné predmetné nádoby odstrániť a vytvoriť tak prípadne ďalší voľný priestor pre parkovanie. Aj v minulosti riešili zástupcovia výboru odstránenie týchto nádob, avšak dané nebolo doriešené. Aktuálne sa hľadá spoločnosť, ktorá by zabezpečila odstránenie nádob, ideálny stav je, že výkup železa pokryje náklady spojené s odstránením a odvozom - rieši Seresová, Matušinec a členovia skupiny pre posúdenie funkčnosti nádob (Hreško a Malina).

Zabezpečiť prístup do aplikácie ZSS pre p. Matušinca – p. Potúčková/Procházková

Predpokladaný termín ďalšieho výboru, september 2023. Úlohy sú riešené priebežne, členovia výboru komunikujú prostredníctvom vytvorenej aplikácie.

Zapísala: Molnárová, tajomníčka.